**Ruga inimii**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adâncită în tăcerea clipelor nemărginite,

Pe o aripă de înger, inima așterne plângeri,

În bătăile ritmate, cu cerneală sângerie.

Scrie inima și plânge, pe foița de hârtie,

Ce-i acoperă fragila formă de dumnezeire.

Unde-i Doamne, fericirea, care a fost pusă-n mine

Când cu atenție mărită, ai făcut inginerie,

Pe a cerului planșetă? Dar promisa de iubire,

Unde ai ascuns-o bine prin cotloane, s-o găsesc?

Uită-te, Doamne, la mine, în bătaie mă sfârșesc!

Că-i puternică și doare, când închisă între coaste,

Tot se zbate să atingă nesfârșirile albastre.

Ploile ce cad din cerul ochilor ce-mi dau nuanța

Vieții, mă îneacă în jale, de nu-mi dai în dar speranța!

Caută în schițe toate semnele de întrebare,

Fă-le, Doamne, punct și dă-le, liber drum către schimbare!

Cu puterea minții tale și cu dragostea-ți imensă,

Fă-mă zbor, să pot atinge, a cerului recompensă!

Să-mi opresc neobosita luptă ce mă risipește,

Să-i fac casă între coaste, inimii ce mă iubește!

Și cum ști atât de bine să clădești și să dai viață,

Tu lipește aceste inimi cu iubire, dă-le viață!

Doar atât cât să cunoască zarea cea nemărginită,

Cea pe care ai pus Tu mâna caldă, când ai construit-o!

Doar atât cât să-nțeleagă, rostul pentru care gândul,

Tău, cel plin de bunătate, a ales din tot pământul,

Semn al veșniciei vieții, nu din stânca cea înaltă,

Ci din inima plăpândă, ce se zbate să iubească!

03.06.2018